Kan man ikke lave en BOT, der automatisk fjerner stubbe fra artikler, der er mere end f.eks. 1 år gamle?
Det er fint, at man kan sætte en stub på, når man opretter en artikel og ved, at der mangler noget, som man bare ikke selv har forstand på. Men når artiklen har stået der et stykke tid, er de ting vel tilføjet eller også er der ikke andre, der synes at det er væsentlige mangler.
Det er upraktisk, at der findes stubbe på artikler, der er flere år gamle. De fylder både på skærmen og i udskrift og kan ikke skjules ligesom indholdsfortegnelsen. Der er ingen grund til i al fremtid at gøre opmærksom på, at folk er velkomne til at komme med tilføjelser. Der findes jo ikke en eneste side på WIKIPEDIA, som er "færdig", vel? 23. feb 2012, 14:16 (CET)
Stub-skabeloner har jo til hensigt at vise at et emne langt fra er fyldestgørende - dette ændre sig jo ikke nødvendigvis efter et år - men ændre sig når der bliver skrevet mere indhold i en artikel. mvh Tøndemageren 23. feb 2012, 14:46 (CET)
Jeg mener også at stubskabeloner er til for at gøre opmærksom på at pågældende artikel er "kriminelt" kort. Jeg har svært ved at se relevansen af at fjerne skabelonen blot fordi der er gået et tidsrum siden den blev påsat... artiklen er jo stadig for kort. Derimod kunne der måske være relevans i at oprette en bot-genereret liste over artikelstumper, der fylder mere end XXX bytes, således at de kan kontrolleres for om de fortsat kan betegnes som stubbe, eller om skabelonen måske med rette kan fjernes. -- 27. feb 2012, 04:02 (CET)
Stubskabeloner er til for artiklens størrelse - ikke alder. Men, en bot der kunne fjerne stubskabeloner når artiklen bliver tilstrækkelig udvidet, f.eks. til mere end 5.000 bytes brødtekst, det ville ikke være en dårlig idé. 29. feb 2012, 22:30 (CET)
Mnja, og dog... vi har indtil flere stubbe, der består af meget få liniers reel tekst, idet størstedelen består af en omfattende infoboks, ofte med masser af tomme linier. Jeg vil snarere hilse en bot-genereret liste velkommen, fra hvilken de enkelte artikler kunne vurderes af levende redaktører i forhold til om skabelonen kan fjernes. -- () 1. mar 2012, 03:20 (CET)
